**ПРОТОКОЛ № 36**

 Днес, 04.04.2017г. в гр. Пловдив, Международен Панаир – гр. Пловдив, пл. „Никола Мушанов“ № 1, зала 300 А се проведе заседание на Районна избирателна комисия (РИК) 17 – Пловдив област. Заседанието се откри в 17:48 часа от председателя на комисията – г-н Илиан Иванов. Присъстват 15 членове на РИК 17 Пловдив област, налице е изискуемия от ИК кворум за провеждане на заседанието.

Председателят предложи заседанието да се проведе при следния дневен ред:

**Последен № 300-НС/04.04.2017г.**

|  |  |  |
| --- | --- | --- |
| **№** | **МАТЕРИАЛИ ЗА ЗАСЕДАНИЕТО:** | **ЧЛЕН НА РИК** |
| **т.1.** | Сигнал вх. № 38/03.04.2017 г., подаден от Александра Костадинова Берданкова, упълномощена с пълномощно № 286 от 16.03.2017 година от Корнелия Петрова Нинова, председател и представляващ коалиция от партии „БСП за България”  | **ИИ****301-НС** |
| **т.2** | Разни | **ИИ** |

Проектът на дневен ред беше подложен на поименно гласуване и резултатите от него са, както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ЗА |
| 2. | Ваня Костадинова Костадинова | ЗА |
| 3. | Иванка Тодорова Милева | ЗА |
| 4. | Айтен Сали Салим | ЗА |
| 5. | Елена Владиславова Кинаева | ЗА |
| 6. | Елена Георгиева Караманова-Захариева | ЗА |
| 7. | Диана Илиева Дишлиева | ЗА |
| 8. | Йордан Янкулов Дамбулев | ЗА |
| 9. | Милена Иванова Калинова | ЗА |
| 10. | Добромир Запрянов Кузманов | ОТСЪСТВА |
| 11. | Иван Милков Кърчев | ЗА |
| 12. | Семиха Юсеин Яшар | ЗА |
| 13. | Стоян Николов Янаджиев | ЗА |
| 14. | Валя Иванова Кръстанова | ЗА |
| 15. | Ангел Николаев Господинов | ЗА |
| 16. | Антон Желязков Карагачлиев | ЗА |
| 17. | Людмила Иванова Андонова | ОТСЪСТВА |

 Дневният ред се прие от РИК 17 – Пловдив област с мнозинство от присъстващите с 15 гласа „ЗА”.

Предложението бе прието с мнозинство от присъстващите с 15 гласа „ЗА“.

**По т.1** от дневния ред докладва Илиан Иванов – председател на РИК 17 Пловдив област.

Предложение от В. Костадинова относно: допълване на диспозитива с текста: „Съобразно получената от общините информация не може по безспорен начин да се установят нарушения на разпоредбите на Изборния кодекс и указанията на Централната избирателна комисия, дадени в решение № 4387-НС от 02.03.2017 година“. След проведено обсъждане, предложението за допълване в диспозитива на решението с цитирания по-горе текст бе оттеглено и комисията се обедини около становището този текст да намери израз в мотивната част на страница пета от Решението преди абзац, „на основание чл. 72, ал. 1, т. 1, т.13 и т. 20 от ИК, Районната избирателна комисия“. за изпращане по компетентност на ЦИК на основание чл. 57 от ИК. Отправилият това предложение прие предложения текст да намери своето място именно в тази част от решението.

Г-жа В. Костадинова отправи второ предложение, а именно – диспозитивната част от решението да се допълни с т. 2, с текст: „да се изпрати по компетентност на ЦИК, съгласно правомощията им по чл. 57 ИК, ведно с предоставената информация от общините. Предложението бе подложено на поименно гласуване и резултатите от него са, както следва:

|  |  |  |
| --- | --- | --- |
|  | **Членове на РИК** | **Гласуване** |
| 1. | Илиан Руменов Иванов | ПРОТИВ |
| 2. | Ваня Костадинова Костадинова | ЗА |
| 3. | Иванка Тодорова Милева | ЗА |
| 4. | Айтен Сали Салим | ПРОТИВ |
| 5. | Елена Владиславова Кинаева | ПРОТИВ |
| 6. | Елена Георгиева Караманова-Захариева | ПРОТИВ |
| 7. | Диана Илиева Дишлиева | ПРОТИВ |
| 8. | Йордан Янкулов Дамбулев | ПРОТИВ |
| 9. | Милена Иванова Калинова | ПРОТИВ |
| 10. | Добромир Запрянов Кузманов | ОТСЪСТВА |
| 11. | Иван Милков Кърчев | ЗА |
| 12. | Семиха Юсеин Яшар | ПРОТИВ |
| 13. | Стоян Николов Янаджиев | ПРОТИВ |
| 14. | Валя Иванова Кръстанова | ЗА |
| 15. | Ангел Николаев Господинов | ПРОТИВ |
| 16. | Антон Желязков Карагачлиев | ПРОТИВ |
| 17. | Людмила Иванова Андонова | ОТСЪСТВА |

След проведеното гласуване и резултатите от него, предложението не се приема. С оглед проведените дискусии и предложения за допълнения и корекции в текста на проекта на решението, бе **предложен проект за решение относно**:Сигнал вх. № 38/03.04.2017 г., подаден от Александра Костадинова Берданкова, упълномощена с пълномощно № 286 от 16.03.2017 година от Корнелия Петрова Нинова, председател и представляващ коалиция от партии „БСП за България”

**РЕШЕНИЕ
№ 301-НС
Пловдив Област, 04.04.2017**

**ОТНОСНО:** Сигнал вх. № 38/03.04.2017 г., подаден от Александра Костадинова Берданкова, упълномощена с пълномощно № 286 от 16.03.2017 година от Корнелия Петрова Нинова, председател и представляващ коалиция от партии „БСП за България”

 В Районна избирателна комисия 17 – Пловдив област е постъпил сигнал с вх. № 38/03.04.2017 г. в 14,36 ч. от Александра Костадинова Берданкова, упълномощена с пълномощно № 286 от 16.03.2017 година от Корнелия Петрова Нинова, председател и представляващ коалиция от партии „БСП за България”.

 В сигнала се излагат твърдения, че при анализ на резултатите от проведените избори за народни представители са били установени следните факти:

 С Решение № 113-НС от 07.03.2017г. на РИК 17 - Пловдив област, последната е утвърдила тираж от 332 000 (триста тридесет и две хиляди) броя бюлетини за отпечатване в 17–ти изборен район. Доставени са 332 000 бр. бюлетини, които „са разпределени по райони“ (вероятно в сигнала са имали предвид общини на територията на област Пловдив, тъй като самата област е един многомандатен избирателен район).

 От протокола на РИК 17 – Пловдив област за избиране на народни представители, в т. А, стр.1 - брой на бюлетините, получени по реда на чл. 215, ал. 1 от ИК, са отразени 315 450 броя бюлетини.

 В сигнала се сочи, че общините Лъки, Калояново, Кричим, Садово, Съединение и Перущица са раздали всички получени от тях бюлетини.

 Общините Асеновград, Брезово, Карлово, Куклен, Марица, Първомай, Раковски, Родопи, Сопот, Стамболийски и Хисаря, не са раздали всички получени бюлетини, а са оставили на разположение резерв, посочен като брой в сигнала в табличен вид.

 Най-голям резерв бюлетини бил оставен в община Раковски, където /според твърдението на жалбоподателя/ **Общината раздала по своя преценка от 50 % до 75 % от полагащите се бюлетини на всяка секция.**

 Според изчисления на подалата сигнала Берданкова, било видно, че **16 550 броя бюлетини** не са раздадени от общинските администрации на секционните избирателни комисии.

 Твърди се още, че задържаните само **от Община Раковски бюлетини били 10 400 броя, като не** било ясно на какво основание, поради каква причина толкова голям брой бюлетини останали в общинските администрации. Не била ясна и съдбата на тези бюлетини - къде и как се съхраняват, дали наистина са налични и т.н.

 Излагат се доводи, че съгласно чл. 209, ал. 3 от ИК броят на отпечатаните бюлетини по ал.1 при всички видове избори е равен на броя на избирателите за съответния вид избор, увеличен с 10%, като никъде в ИК, указание или решение на ЦИК не била дадена възможност на общинската или районната администрация да преценя какъв брой бюлетини да раздава на секционните комисии.

 Твърди се още, че поради тази причина, съответната общинска администрация от една страна нарушава разпоредбите на ИК, а от друга страна създава предпоставка за използване на тези останали неконтролируеми, неизползвани бюлетини.

 Както се виждало всяка община е действала по различен начин. Имало и такива, които са раздали всички получени бюлетини.

 Направено е искане до РИК-17 Пловдив област, до Централната избирателна Комисия София и Окръжна прокуратура - Пловдив, да бъде извършена проверка **каква част бюлетини точно са останали нераздадени по общини, поради каква причина, дали и как се охраняват тези бюлетини, както и сезираните институции да се произнесат с решение по незаконосъобразността на извършените действия.**

Излагат се твърдения, че съгласно т.19 от Решение № 4278-НС/11.02.2017 г. на ЦИК "Районните избирателни комисии контролират транспортирането, съхранението и разпределението на бюлетините по секции."

Във връзка с подадения сигнал, РИК-17 Пловдив област е отправила запитване до всички общини на територията на 17-ти изборен район, с което е поискано да се представи информация относно

1. Колко са общия брой получени бюлетини?

2. Колко броя кочани с бюлетини са останали в общината в резерв непредаден на СИК?

3. От кой номер започват и завършват съответните непредадени кочани с бюлетини?

4. Ред, място и начин на съхранение?

5. Какво е било предназначението на  нераздадените от общинска администрация бюлетини?

6. Как се съхраняват неизползваните бюлетини?

7. Поради каква причина не са били раздадени всички получени от Областна администрация бюлетини?

 Всички общини, находящи се на територията на 17-ти Многомандатен избирателен район Пловдив област са представили информация по електронната поща, както следва:

1. Община Садово с вх. № 555/03.04.2017г., отговаря, че всички бюлетини са разпределени на СИК;
2. Община Съединение с вх. № 556/03.04.2017г., отговаря, че всички бюлетини са разпределени на СИК;
3. Община Перущица с вх. № 557/03.04.2017г. отговаря, че всички бюлетини са разпределени на СИК;
4. Община Карлово с вх. № 558/03.04.2017г. отговаря, че в резерв са оставени 1 600 броя бюлетини /без да се конкретизират номера/, които се съхраняват в специално определеното със Заповед на кмета на общината помещение за съхраняване на изборните материали;
5. Община Първомай с вх. № 559/03.04.2017г. отговаря, че в резерв са оставени 900 броя бюлетини /с № от 17209701 до № 17210600/, които се съхраняват в специално определеното със Заповед на кмета на общината помещение за съхраняване на изборните материали;
6. Община Стамболийски с вх. № 560/03.04.2017г. отговаря, че в резерв са оставени 800 броя бюлетини /с № 17290901 – 17291000; № 17290701 – 17290800; № 17290801 – 17290900; № 17310401 – 17310500; № 17310501 – 17310600; № 17310201 – 17310300; № 17310301 – 17310400; № 17310001 – 17310100;/, които се съхраняват в специално определеното със Заповед на кмета на общината помещение за съхраняване на изборните материали;
7. Община Марица с вх. № 561/03.04.2017г. отговаря, че в резерв са оставени 200 броя бюлетини /с № от 17162801 до № 17163000/, които се съхраняват в специално определеното със Заповед на кмета на общината помещение за съхраняване на изборните материали;
8. Община Родопи с вх. № 564/03.04.2017г. отговаря, че в резерв са оставени 100 броя бюлетини /без да се конкретизират номера/, които се съхраняват в специално определеното със Заповед на кмета на общината помещение за съхраняване на изборните материали;
9. Община Куклен с вх. № 562/03.04.2017г. отговаря, че в резерв са оставени 626 броя бюлетини /с № 17147901 – 17148000; № 17147101 – 17147200; № 17147801 – 17147900; № 17147301 – 17147400; № 17147401 – 17147500; № 17147201 – 17147400; № 17144459 – 17144461; № 17142356 – 17142357; № 17146987 – 17146991; № 17147001 – 17147016/, които се съхраняват в специално определеното със Заповед на кмета на общината помещение за съхраняване на изборните материали;
10. Община Лъки с вх. № 565/04.04.2017г. отговаря, че всички бюлетини са разпределени на СИК;
11. Община Сопот с вх. № 566/04.04.2017г. отговаря, че в резерв са оставени 200 броя бюлетини /с № 17281901 до № 17282000 и № 17290501 до № 17290600/, които се съхраняват в специално определеното със Заповед на кмета на общината помещение за съхраняване на изборните материали;
12. Община Калояново с вх. № 567/04.04.2017г. отговаря, че всички бюлетини са разпределени на СИК;
13. Община Брезово с вх. № 568/04.04.2017г. отговаря, че в резерв са оставени 100 броя бюлетини /без да се конкретизират номера/, които се съхраняват в специално определеното със Заповед на кмета на общината помещение за съхраняване на изборните материали;
14. Община Хисаря с вх. № 569/04.04.2017г. отговаря, че в резерв са оставени 400 броя бюлетини /без да се конкретизират номера/, които се съхраняват в специално определеното със Заповед на кмета на общината помещение за съхраняване на изборните материали;
15. Община Асеновград с вх. № 570/04.04.2017г. отговаря, че в резерв са оставени 1 000 броя бюлетини /без да се конкретизират номера/, които се съхраняват в специално определеното със Заповед на кмета на общината помещение за съхраняване на изборните материали;
16. Община Кричим с вх. № 571/04.04.2017г. отговаря, че всички бюлетини са разпределени на СИК;
17. Община Раковски с вх. № 572/04.04.2017г. отговаря, че неизползваните бюлетини /без да се конкретизират номера/, се съхраняват в специално определеното със Заповед на кмета на общината помещение за съхраняване на изборните материали;

 От отговорите на общините става ясно, че общинските администрации са изпълнили указанията, дадени от Централната Избирателна комисия в решение № 4387-НС София от 02.03.2017 година, относно това как да бъдат опаковани и предавани изборните книжа и материали от СИК на РИК и на общинската администрация от изборите за народни представители на 26 март 2017 г. и тяхното съхранение, издадено на основание чл. 57, ал. 1, т. 2, чл. 100, ал. 1, т. 4 и 5, чл. 284, чл. 285, чл. 287, чл. 288 и чл. 296, ал. 4 и 5 от Изборния кодекс.

 **Съгласно раздел „**Б” от Решение № 4387-НС от 02.03.2017г. на ЦИК - „ПРЕДАВАНЕ НА ПЛИКОВЕТЕ С КНИЖАТА И ТОРБАТА ОТ СИК/ПСИК НА РИК И НА ОБЩИНСКАТА АДМИНИСТРАЦИЯ”, точка римско IV. Предаване на торбите и останалите книжа и материали от СИК на общинската администрация:

 т.13. Членовете на СИК по т. 8 от решението предават на общинската администрация, на комисия от длъжностни лица, определена по реда на чл. 287, ал. 7 от ИК със заповед на кмета на общината:

- запечатаната торба с бюлетините и другите изборни книжа и материали;

- „Плик № 2-НС - Протоколи на СИК № ……..“.

 При приемането от всяка СИК на торбата и плика по т. 2 с изборните книжа комисията по чл. 287, ал. 7 от ИК е спазила процедурата ,посочена в т.14.1 –т.16 на решение № 4387-НС

 Неизползваните бюлетини, които не са използвани в изборите на 26.03.2017 година, включително и тези, които не са раздадени от общинските администрации, съгласно указанията на ЦИК по решение № 4387-НС от 02.03.2017 година, раздел буква „В” „СЪХРАНЯВАНЕ НА ТОРБИТЕ И ДРУГИТЕ ИЗБОРНИ КНИЖА И МАТЕРИАЛИ И ИЗВЪРШВАНЕ НА ПРОВЕРКИ”, заедно с торбите с бюлетините и пликовете с екземплярите от секционните протоколи, предназначени за общинската администрация, и останалите книжа и материали се съхраняват в помещения, в сграда на съответната общинска администрация.

 Помещенията са определени със заповед на съответния кмет на община не по-късно от 3 (три) дни преди изборния ден.

 Съгласно указанията по т.18 от посоченото решение на ЦИК след приемане на всички торби и изборни книжа от комисията по чл. 287, ал. 7 от ИК, помещенията са заключени и запечатани с хартиена лента, подпечатана с печата по Решение № 4146-НС от 27 януари 2017 г. на ЦИК и подписана от всички членове на комисията.

 След запечатване на помещението комисията по чл. 287, ал. 7 от ИК е предала с протокол печата и ключа за помещението на кмета на общината/района и е приключила работата си, а торбите с бюлетините и пликовете с изборните книжа и материали, включително и неизползваните бюлетини се съхраняват до следващите избори за народни представители.

 За пълнота следва да бъде отбелязано, че съгласно т.20 на решение № 4387-НС от 02.03.2017 година на ЦИК, достъпът до запечатаните изборни книжа и материали и до помещението, където те се съхраняват, се извършва само по разпореждане на съдебните органи, искане на разследващите органи по чл. 52 от НПК или по решение на ЦИК в присъствието на длъжностни лица от общинската администрация, определени със заповед на кмета на общината/района.

 След всяко отваряне на помещението то отново задължително се заключва и запечатва с хартиена лента, подписана от длъжностните лица и подпечатана с печата по Решение № 4146-НС от 27 януари 2017 г. на ЦИК, който се съхранява от кмета на общината/района след приключване работата на комисията по чл. 287, ал. 7 от ИК, а съгласно т. 24 кметът на общината носи отговорност за съхраняването на торбите и пликовете с изборните книжа в състоянието, в което те са поставени в помещението.

По подобен начин е бил решен въпроса с предаването на изборните книжа и материали и при проведените през 2016 година избори за президент и вицепрезидент на Република България, където ЦИК София с решение № 3796-ПВР/НР от 18.10.2016 година е дала аналогични указания на РИК, СИК и общинските администрации.

 Никъде, в Изборния кодекс няма изрична разпоредба, вменяваща задължение на общинските администрации да раздадат в пълен обем получените от РИК и Областна администрация бюлетини за гласуване в съответния вид избор. Съгласно цитираното в сигнала Решение № 4278-НС от 11.02.2017г. на ЦИК, РИК – 17 Пловдив област е упражнила контрол по транспортирането, съхранението и разпределението на бюлетините по секции, за което членовете на РИК са подписали Протокол /Приложение 74-НС/ от изборните книжа. Разпоредбата на чл. 209, ал. 3 от ИК, указваща какъв следва да бъде броя на отпечатаните бюлетини за съответния вид избор, по никакъв начин не се нарушава от действията на общинските администрации или от РИК.

 На следващо място от сканираните протоколи на СИК /Приложение № 87-НС-х/ е видно, че всички СИК на територията на 17-ти изборен район са описали брой неизползвани бюлетини в т. 4, буква „а“.

 Съобразно получената от общините информация не може по безспорен начин да се установят нарушения на разпоредбите на Изборния кодекс и указанията на Централната избирателна комисия, дадени в решение № 4387-НС от 02.03.2017 година, на основание чл. 72, ал. 1, т. 1, т.13 и т. 20 от ИК, Районната избирателна комисия,

**Р  Е  Ш  И:**

 **Не установява нарушение на разпоредбите на Изборния кодекс от страна на общинските администрации на територията на 17 – МИР Пловдив област във връзка с предаването, приемането и съхранението на бюлетини, торбите с бюлетините и пликовете с изборните книжа и материали от проведените на 26.03.2017 година избори за народни представители.**

Настоящото решение може да бъде оспорено пред Централната избирателна комисия в тридневен срок  от обявяването му.

Поради изчерпване на дневния ред заседанието бе закрито в 18:28 часа.

**ПРЕДСЕДАТЕЛ: ………………………..**
**ИЛИАН РУМЕНОВ ИВАНОВ**

**СЕКРЕТАР:……………………**

**АЙТЕН САЛИМ**

**ПРОТОКОЛЧИК-ПРЕБРОИТЕЛ: …………………..**

**Мария Начева**

**СПИСЪК ОТ ПОИМЕННО ГЛАСУВАНЕ НА РЕШЕНИЯ,**

**ВЗЕТИ С ПРОТОКОЛ № 36/ 04.04. 2017г.**

|  |  |  |
| --- | --- | --- |
| ***РИК 17/№ Решение*** | ***301*** | ***ЗАБЕЛЕЖКА:*** |
| И. Иванов | ЗА |  |
| В. Костадинова | ПРОТИВ |  |
| Ив. Милева | ЗА |  |
| А. Салим | ЗА |  |
| Ел. Кинаева | ЗА |  |
| Ел. Караманова | ЗА |  |
| Д. Дишлиева | ЗА |  |
| Йорд. Дамбулев | ЗА |  |
| М. Калинова | ЗА |  |
| Д. Кузманов |  | ОТСЪСТВА |
| Ив. Кърчев | ЗА |  |
| С. Яшар | ЗА |  |
| Ст. Янаджиев | ЗА |  |
| В. Кръстанова | ПРОТИВ |  |
| Анг. Господинов | ЗА |  |
| Ант. Карагачлиев | ЗА |  |
| Л. Андонова |  | ОТСЪСТВА |
| **ОБЩО „ЗА“** | 13 |  |
| **ОБЩО „ПРОТИВ“** | **2** |  |
| **ОБЩО ГЛАСУВАЛИ** | 15 |  |

Настоящият списък с поименно гласуване на решенията на РИК 17 Пловдив област е неразделна част от Протокола.

*Легенда: „ЗА“, „ПРОТИВ“ (ПР);в графа „Забележки“ се отбелязват присъствието на членовете по време на гласуване, гласувания с особено мнение и т.н.*

**ПРОТОКОЛЧИК:**

**Мария Начева**

Настоящият списък с поименно гласуване на решенията на РИК 17 Пловдив област е неразделна част от Протокола.